open-index/open-wikipedia-markdown huggingface dataset:
Εμμανουήλ Σκύβαλος

*Για το δήμαρχο Αγίου Νικολάου με το ίδιο όνομα και επώνυμο, δείτε: [[Εμμανουήλ Σκύβαλος (Δήμαρχος Αγίου Νικολάου)]]*.

Ο **Εμμανουήλ Σκύβαλος** του Ιωάννη (Κριτσά Λασιθίου, 19 Ιουνίου 1915 - Ιεράπετρα, 29 Νοεμβρίου 1992) ήταν Δήμαρχος Ιεράπετρας για βραχύβιο χρονικό διάστημα, το 1972.

## Καταγωγή
Ο πατέρας του, Ιωάννης, ήταν αγρότης από την Κριτσά και η μητέρα του, Χαρίκλεια ήταν επίσης από την Κριτσά. Ο παππούς του καταγόταν από το Καμινάκι Λασιθίου, ενώ οι Σκύβαλοι εργάζονταν ως ναυτικοί και ως έμποροι (το επώνυμο απαντάται εκτός από τον Άγιο Νικόλαο και στη Νεάπολη). Ο Εμμανουήλ εγκαταστάθηκε σε μικρή ηλικία στην Ιεράπετρα, όπου και δραστηριοποιήθηκε κατά τα επόμενα χρόνια.

Γόνος πολυτέκνων, απέκτησε και ο ίδιος 12 παιδιά με τη σύζυγό του, Δήμητρα. 

## Συνδικαλιστική δράση
Εργάστηκε επί πολλά χρόνια στο εργοστάσιο του βουλευτή και υπουργού Κοθρή, που ονομαζόταν "Μίνως", στην Ιεράπετρα. Μάλιστα, δύο φορές τραυματίστηκε. Το εργοστάσιο εκείνο παρήγαγε σαπούνι, πυρηνέλαιο και χαρουπάλευρο.

Τη δεκαετία του 1950 και του 1960 ήταν πρόεδρος του Εργατικού Κέντρου του Λασιθίου και ήταν επίσης πρόεδρος του Συλλόγου Πολυτέκνων Λασιθίου και του Συλλόγου Οικοδόμων Λασιθίου. Το 1958, επί δημαρχίας του Δημήτριου Μαρκόπουλου ήταν μέλος της Ερανικής Επιτροπής για την ανέγερση του ηρώου της Ιεράπετρας, με πρόεδρο το Μητροπολίτη Ιεράς και Σητείας Φιλόθεο Α'.

## Δήμαρχος
Ο Εμμανουήλ Σκύβαλος εξελέγη για πρώτη φορά δημοτικός σύμβουλος το 1959 και έκτοτε συνέχιζε να εκλέγεται συνεχώς ως και το 1978. Ανέλαβε αντιδήμαρχος (και υπηρεσιακός δήμαρχος στη συνέχεια) κατά τη δημαρχία του Κανουπάκη. Στις 2 Μαρτίου 1972 ο Σκύβαλος απολύθηκε από τη χούντα και νέος δήμαρχος ανέλαβε ο Παναγιώτης Ματθαίου. 

## Μετέπειτα χρόνια
Μετά τη Μεταπολίτευση, ο Εμμανουήλ Σκύβαλος συνέχισε να είναι παρών στα κοινά.  Στις δημοτικές εκλογές του 1975 εξελέγη δημοτικός σύμβουλος με το συνδυασμό του πολιτικού μηχανικού και νικητή των εκλογών Ιωάννη Αγιαννιωτάκη, πρώτος με 230 ψήφους. Στις επόμενες εκλογές του 1978 επανεξελέγη δημοτικός σύμβουλος με το συνδυασμό "Ενότης-Πρόοδος-Έργα" του Αγιαννιωτάκη και ορκίστηκε στις 20 Δεκεμβρίου 1978. Πέθανε το 1992. Μετά το θάνατό του το όνομά του δόθηκε σε οδό στην περιοχή Τζαμί.

## Πηγές


Κατηγορία:Δήμαρχοι Ιεράπετρας
Χοάν Βερδού

Ο **Χοάν Βερδού** ή **Ζοάν Βερδού** είναι Ισπανός ποδοσφαιριστής γεννημένος στη Βαρκελώνη στις 5 Μαΐου 1983 και αγωνίζεται στην κινεζική Qingdao Huanghai.

## Καριέρα

### Μπαρτσελόνα

Ο Βερδού ξεκίνησε την ποδοσφαιρική του καριέρα από τις ακαδημίες της Μπαρτσελόνα. Τη σεζόν 2002-2003 αγωνίστηκε στην Μπαρτσελόνα Γ, σκοράροντας 2 γκολ σε 19 εμφανίσεις. Παράλληλα αγωνιζόταν και στην Μπαρτσελόνα Β. Έως το 2006 πέτυχε 31 γκολ σε 134 εμφανίσεις. Όμως στην πρώτη ομάδα έκανε μόνο μια εμφάνιση στις 7 Δεκεμβρίου 2004 για το Τσάμπιονς Λιγκ 2004-2005 σε μία ήττα από τη ΦΚ Σαχτάρ Ντονέτσκ .

### Ντεπορτίβο και Εσπανιόλ

Το καλοκαίρι του 2006 το συμβόλαιο με την Μπαρτσελόνα λήγει και ο Βερδού παίρνει μεταγραφή στην Ντεπορτίβο Λα Κορούνια. Το 2007, και συγκεκριμένα στις 11 Φεβρουαρίου, βοήθησε την ομάδα του να νικήσει τη Βιγιαρεάλ με 2-0.

Την περίοδο 2008-09 ο μέσος ποδοσφαιριστής έγινε βασικός στην ενδεκάδα, λόγω των συνεχών τραυματισμών του συμπαίκτη του, Χουάν Κάρλος Βαλερόν. Σκόραρε 7 γκολ εκείνη τη σεζόν και συνολικά 9 σε 3 σεζόν.

Μετά από 3 χρόνια στη Γαλικία, ο Βερδού επιστρέφει στη γενέτειρα πόλη του, τη Βαρκελώνη, για να υπογράψει 4ετές συμβόλαιο με την Εσπανιόλ.

Στις 11 Σεπτεμβρίου 2009 ο Βερδού σκόραρε ένα γκολ κατά της πρώην ομάδας του, την Ντεπορτίβο Λα Κορούνια. Μετά την απόσυρση του Ιβάν Ντε Λα Πένια, ο Βερδού έγινε βασικός στην ενδεκάδα.

## Παραπομπές


## Εξωτερικοί σύνδεσμοι

* Ο Βερδού στην επίσημη ιστοσελίδα της Εσπανιόλ (Ισπανικά)

* Οι ομάδες που αγωνίστηκε ο Βερδού (Ισπανικά)

Κατηγορία:Ισπανοί ποδοσφαιριστές
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Εθνικής Καταλονίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Λεβάντε ΟΝ
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Μπανίας ΣΚ
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΡΚΝ Εσπανιόλ
Αλέξ Ντυπόν

Ο **Αλέξ Ντυπόν**, γεννημένος στις 30 Ιουνίου 1954 στην Ντενκέρκ (Νορ), είναι Γάλλος πρώην ποδοσφαιριστής και νυν προπονητής.

Αυτό τον καιρό εργάζεται ως προπονητής στη γαλλική Σταντ Μπρεστουά

## Βιογραφία

Ο πρώην αυτός ποδοσφαιριστής των Ντενκέρκ και Χαζμπρούκ, κατόρθωσε να γίνει ένας αρκετά γνωστός στη Γαλλία προπονητής. Κατάφερε να οδηγήσει την Γκενιόν στην κατάκτηση του Λιγκ Καπ Γαλλίας, να βοηθήσει την Σεντάν στην πρόκριση για το Κύπελλο ΟΥΕΦΑ, κατάφερε να γλιτώσει από τον υποβιβασμό τη Σταντ Λαβαλουά το 2004 καθώς και τη Σταντ Μπρεστουά το 2009.

Το 2010, η Σταντ Μπρεστουά κατόρθωσε, υπό τις οδηγίες του, να επιστρέψει στη Λιγκ 1, σε μια σεζόν με το πέρας της οποίας έλαβε το Βραβείο UNFP του καλύτερου προπονητή της Λιγκ 2. Πραγματοποίησε ένα εξαιρετικό ξεκίνημα στη σεζόν με τη Σταντ Μπρεστουά στη Λιγκ 1.

Στις 26 Απριλίου 2012, απολύθηκε από τη θέση του λόγω ανεπιτυχών αποτελεσμάτων, μόλις πέντε αγωνιστικές πριν από την ολοκλήρωσε της σεζόν στο γαλλικό πρωτάθλημα, με τον Κορεντάν Μαρτέν να παίρνει τη θέση του.

Στις 22 Ιουνίου 2012, προσλήφθηκε ως νέος προπονητής της ΑΚ Αζαξιό στη θέση του Ολιβιέ Πανταλονί. Απολύθηκε από τη θέση του, λόγω ανεπιτυχών αποτελεσμάτων, στις 17 Δεκεμβρίου 2012.

Τον Ιούνιο του 2013, ο νεοεκλεγείς πρόεδρος της Σταντ Μπρεστουά, Υβόν Κερμαρέκ, ανακοίνωσε με τον πλέον επίσημο τρόπο την επιστροφή του Ντυπόν στην τεχνική ηγεσία του συλλόγου της Βρετάνης.

## Προπονητική Καριέρα

## Διακρίσεις
* Γάλλος προπονητής της χρονιάς για το 2000 σύμφωνα με το ''France Football'' (ΦΚ Γκενιόν και στη συνέχεια ΚΣ Σεντάν-Αρδέννες)
* Νικητής του Λιγκ Καπ 2000 (με την ΦΚ Γκενιόν)
* Trophée UNFP του καλύτερου προπονητή της Λιγκ 2 το 2010 (με την Μπρεστ)

## Παραπομπές


## Εξωτερικός σύνδεσμος
* Στατιστικά του Αλέξ Ντυπόν

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΟΣΛ Ντενκέρκ
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου ΟΣΛ Ντενκέρκ
Κατηγορία:Προπονητές ποδοσφαίρου ΟΣ Μπουλόν
Κατηγορία:Προπονητές ποδοσφαίρου ΦΚ Γκενιόν
Κατηγορία:Προπονητές ποδοσφαίρου ΚΣ Σεντάν-Αρδέννες
Κατηγορία:Προπονητές ποδοσφαίρου Σταντ Λαβαλουά
Κατηγορία:Προπονητές ποδοσφαίρου Αμιάν ΣΚ
Κατηγορία:Προπονητές ποδοσφαίρου Σταντ Μπρεστουά
Κατηγορία:Προπονητές ποδοσφαίρου ΑΚ Αζαξιό
Κατηγορία:Μέσοι ποδοσφαιριστές
Κατηγορία:Ποδοσφαιριστές ΣΚ Χαζεμπρούκ
Κατηγορία:Προπονητές ποδοσφαίρου ΟΦΚ Σαρλεβίλ
Αλεξάντερ Βέντσελ

Ο **Αλεξάντερ Βέντσελ** είναι πρώην Σλοβάκος ποδοσφαιριστής, γεννημένος στις 2 Μαρτίου 1967 στην Μπρατισλάβα. Έχει ύψος 1,89 μέτρα και βάρος 80 κιλά, ενώ αγωνιζόταν στην θέση του τερματοφύλακα.

## Βιογραφία

Αγωνίστηκε 19 φορές με την Εθνική Σλοβακίας και 2 με την Εθνική Τσεχοσλοβακίας. Ανακηρύχτηκε ως καλύτερος τερματοφύλακας του γαλλικού πρωταθλήματος, την ίδια χρονιά που ο Φαμπιάν Μπαρτέζ, επίσης αγωνιζόμενος ως τερματοφύλακας στη Γαλλία, ανακηρύχτηκε καλύτερος τερματοφύλακας στο κόσμο.

Μετά την απόσυρσή του από την ενεργό δράση, εργάστηκε ως προπονητής τερματοφυλάκων στα τμήματα υποδομής της ΧΑΚ. Στη συνέχεια ανέλαβε προπονητής τερματοφυλάκων στην πρώτη ομάδα της Ρασίνγκι Κλαπμ ντε Στρασμπούρ.

Με το πέρας της σεζόν 2009-2010, θεωρούμενος ως ένας εκ των υπευθύνων για τον υποβιβασμό της ομάδας στην Νασιονάλ, παραιτήθηκε από την θέση του καθώς ήρθε σε ρήξη με τους νέους ιδιοκτήτες του συλλόγου.

Ο πατέρας του, Αλεξάντερ Βέντσελ, ο οποίος ήταν επίσης ποδοσφαιριστής, συμμετείχε στο Παγκόσμιο Κύπελλο του 1970 με την Τσεχοσλοβακία.

## Σταδιοδρομία
* 1987-1989 : Σλόβαν Μπρατισλάβας 
* 1989-1990 : ΡΧ Τσεμπ 
* 1990-1994 : Σλόβαν Μπρατισλάβας 
* 1994-2000 : ΡΚ Στρασμπούρ 
* 2000-2005 : Χάβρη ΑΚ 

## Διακρίσεις
* Νικητής του Λιγκ Καπ Γαλλίας το 1997 με την Στρασμπούρ
* Φιναλίστ του Κυπέλλου Γαλλίας το 1995 με την Στρασμπούρ
* Étoile d'or France Football των τερματοφυλάκων την σεζόν 1998-1999 (καλύτερος τερματοφύλακας του γαλλικού πρωταθλήματος)

## Εξωτερικοί σύνδεσμοι
* Στατιστικά του Αλεξάντερ Βέντσελ στο footballdatabase.eu
* Βιογραφία του Αλεξάντερ Βέντσελ στο afterfoot.fr

Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές Εθνικής Τσεχοσλοβακίας
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Σλόβαν Μπρατισλάβας
Κατηγορία:Τερματοφύλακες ποδοσφαιριστές
Κατηγορία:Σλοβάκοι ποδοσφαιριστές
Κατηγορία:Ποδοσφαιριστές ΦΚ Χβέζντα Χεμπ
C/1880 C1

[thumb|Απεικόνιση του κομήτη η οποία δημοσιεύθηκε στο ''[Scientific American*.]]
Ο *'C/1880 C1*', γνωστός και ως ο *Μέγας Νότιος Κομήτης'', είναι κομήτης με πολύ μικρό περιήλιο, μόλις 0,0055 ΑΜ από το κέντρο του Ήλιου και περίπου 200.000 χιλιόμετρα από την επιφάνειά του. Ο κομήτης ήταν ένας από τους πρώτους που βρέθηκαν ότι ανήκουν στην οικογένεια κομητών Κρόιτς, οι οποίοι είναι όλοι κομήτες με πολύ μικρό περιήλιο και θεωρούνται ότι προέρχονται από την διάσπαση ενός και μόνο κομήτη. Ο C/1880 C1 θεωρείται ότι αποσπάστηκε από τον C/1843 D1, ο οποίος είναι γνωστός ως ο Μέγας Κομήτης του 1843, μετά το προηγούμενο πέρασμα του τελευταίου από το περιήλιο. Η ομοιότητα της τροχιάς αυτών των δύο ήταν τέτοια ώστε ο κομήτης του 1880 να θεωρηθεί ότι ήταν η επιστροφή του 1843, αν και δεν ήταν το ίδιο λαμπρός.

Ο κομήτης παρατηρήθηκε για πρώτη φορά την 1η Φεβρουαρίου 1880, ενώ τις 2 η ουρά του είχε μήκος 20 μοίρες και τις 5 με 6 του ίδιου μήνα 50 με 60 μοίρες. Η κεφαλή του ήταν μικρή και μετά τις 13 Φεβρουαρίου ήταν πολύ δύσκολο να παρατηρηθεί. Ο κομήτης εξαφανίστηκε πριν τις 20 Φεβρουαρίου.

## Τροχιά
Μελέτη της τροχιάς του C/1880 C1 έδειξε ότι ο κομήτης είχε ουσιαστικά ίδια τροχιά με το Μέγα Κομήτη του 1843 και το Μέγα Κομήτη του 1882, ένας πολύ λαμπρός κομήτης που εμφανίστηκε στον ουρανό μόλις δύο χρόνια μετά τον C/1880 C1. Όλοι αυτοί οι κομήτες παρατηρήθηκαν ευρέως μετά το πέρασμα από το περιήλιο. Αρχικά υπήρχε η υπόθεση ότι ήταν ο ίδιος κομήτης του οποίου η τροχιά γινόταν δραστικά μικρότερη σε κάθε πέρασμα από το περιήλιο. Παρόλα αυτά, η μελέτη της τροχιάς του Μέγα Κομήτη του 1882 έδειξε ότι είχε περίοδο περιφοράς 772 ±3 ετών, ενώ η περίοδος περιστροφής των άλλων κομητών υπολογίστηκε σε 600 με 800 χρόνια. Δεν υπήρχαν αρκετές παρατηρήσεις για τον ακριβή προσδιορισμό της τροχιάς του C/1880 C1, όμως δεν παρέκκλινε πολύ από μια παραβολή. Ο Χάιντριχ Κρόιτς μελέτησε την τροχιά αυτών των κομητών και πρότεινε ότι όλοι προέρχονται από ένα κοινό πρόγονο, ο οποίος διασπάστηκε σε κάποιο προηγούμενο πέρασμα από το περιήλιό του.

Αυτοί οι κομήτες, μαζί με τον κομήτη Ικέγια-Σέκι, ο οποίος ήταν ο λαμπρότερος κομήτης του 20ού αιώνα, και τους C/1963 R1, C/1970 K1 και C/2011 W3, ανήκουν στην οικογένεια κομητών Κρόιτς, οι οποίοι προέρχονται όλοι από ένα κοινό πρόγονο-κομήτη. Ο C/1880 C1 θεωρείται ότι αποσπάστηκε από τον πυρήνα του Μέγα Κομήτη του 1843, ο οποίος είναι το δεύτερο λαμπρότερο μέλος της οικογένειας που έχει παρατηρηθεί, περίπου 100-150 μέρες μετά το προηγούμενο περιήλιό του.

## Παραπομπές


κατηγορία:Κομήτες
Πατρίκιος Κωστής

Ο **Πατρίκιος Κωστής** (Αθήνα 4 Ιουνίου  1980) είναι Έλληνας ηθοποιός. Έγινε γνωστός ως «ο ψηλός» στην επιτυχημένη τηλεοπτική σειρά *[[Στο Παρά 5]]* και ως ο Θέμης ο καφετζής στην τηλεοπτική διαφήμιση του καφέ Λουμίδης μαζί με τις Τρεις Χάριτες.

Είναι απόφοιτος της Δραματικής Σχολής Βεάκη και του Παιδαγωγικού Τμήματος Δημοτικής Εκπαιδευσης της Σχολής Επιστημών Αγωγής του Εθνικού και Καποδιστριακού Πανεπιστημίου Αθηνών, ενώ έχει παρακολουθήσει μαθήματα υποκριτικής με τον Γιάννη Μαργαρίτη και Commedia de l' Arte με την Αθηνά Κεφαλά.

Τα τελευταία χρόνια εργάζεται ως εκπαιδευτικός στην Πρωτοβάθμια Εκπαίδευση. 

## Φιλμογραφία

## Παραστάσεις

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Μονή Βροντά

Η **Μονή Βροντά** ή **Παναγία Βροντιανή** ή **Παναγία Βροντιανής** ή **Παναγία Κοκκαριανής**  είναι παλαιό μοναστήρι της Σάμου, κοντά στο χωριό των Βουρλιωτών της δημοτικής ενότητας Βαθέος. Διοικητικά ανήκει στον δήμο Σάμου της Περιφερειακής Ενότητας Σάμου. Σύμφωνα με την απογραφή του 2011, είχε 16 κατοίκους. Εορτάζει στις 8 Σεπτεμβρίου.

## Ιστορικό

Χτίστηκε το 1566 από τους αδελφούς μοναχούς Ιάκωβο και Μακάριο κοντά σε παλαιότερα ερείπια ναού της Παναγίας και είναι αφιερωμένο στο γενέθλιο της Θεοτόκου. Η μονή Βροντά αναφέρεται από τον Ιωσήφ Γεωργειρήνη στην περιγραφή που έγραψε για τη Σάμο, την Ικαρία και το Άγιο Όρος. Ο Ζοζέφ Πιτόν ντε Τουρνεφόρ αναφέρει ότι στις 19-21 Φεβρουαρίου του 1702 φιλοξενήθηκε στη μονή Βροντά για τρεις μέρες, εξαιτίας της διαρκούς κακοκαιρίας. Εκτενή περιγραφή της μονής δίνει ο Επαμεινώνδας Σταματιάδης στα *Σαμιακά*, όπου και παραθέτει τα κείμενα πατριαρχικών εγγράφων ίδρυσης και επέκτασης της περιουσίας της μονής. Το παλαιότερο εξ αυτών χρονολογείται το 1566.

Οι καλόγεροι της μονής δεν ήταν αμέτοχοι των πολιτικών αντιπαραθέσεων. Το 1821 ο ηγούμενος της μονής Νείλος δολοφονήθηκε στο Κέδρο ενώ επέστρεφε από το Βαθύ. Για το έγκλημα προβλήθηκαν πολιτικοί λόγοι, ότι ο Νείλος υπεστήριζε την φατρία των Καλικαντζάρων, δηλαδή των φιλότουρκων προεστών. Τον Απρίλιο του 1835 οι καλόγεροι κατηγορήθηκαν  από κατοίκους του χωριού των Βουρλιωτών προς το καθεστώς της ηγεμονίας ότι δημιουργούσαν πολιτική αναταραχή. Τον Σεπτέμβρη του 1850 μια οκταμελής ομάδα κακοποιών μπήκε στο μοναστήρι και στη συνέχεια απήγαγε και εφόνευσε τον ηγούμενο Δανιήλ. Οι κακοποιοί δικιολόγησαν την πράξη τους λέγοντας ότι ο Δανιήλ υπεστήριζε τον τυραννικό ηγεμόνα Στέφανο Βογορίδη.

Στην εποχή του Επαμεινώνδα Σταματιάδη, δηλαδή περί το 1890, εγκαταβιούσαν στη μονή έντεκα μοναχοί. Η κτηματική της περιουσία ανερχόταν σε 104 κτήματα συνολικής έκτασης 876 στρεμμάτων. Εξ αυτών, 752 στρέμματα ήταν αμπέλια. Μετόχια της μονής ήταν ο ναός του Αγίου Ιωάννου του Θεολόγου στους Βουρλιώτες, η εκκλησία της Κοίμησης της Θεοτόκου στο Κοκκάρι, το μετόχι της Ζωοδόχου Πηγής στο Βαθύ προς τον Κότσικα), το εκκλησάκι του Αγίου Κωνσταντίνου στον Άνω Άγιο Κωνσταντίνο και η Αγία Τριάδα στη Βλαμαρή.

Καταστράφηκε σε μεγάλη έκταση από φωτιά τον Αύγουστο του 2000. Έχει ανακαινισθεί το 2010-13.

## Ηγούμενοι
Γνωστοί διατελέσαντες ηγούμενοι  της μονής Βροντά είναι οι εξής:

## Παραπομπές


Βροντα
Κατηγορία:Δήμος Ανατολικής Σάμου
Τσάλεντζ Λιγκ Ελβετίας

Η **Ελβετική Τσάλεντζ Λιγκ** (αγγλικά: *Swiss Challenge League*, ή *Brack.ch Challenge League* για εμπορικούς λόγους) είναι η δεύτερη, κατά σειρά, από τις δύο επαγγελματικές κατηγορίες της Swiss Football League στην Ελβετία και διοργανώνεται από την Ελβετική Ποδοσφαιρική Ομοσπονδία. Η νικήτρια ομάδα κερδίζει την απευθείας άνοδο στην Σούπερ Λιγκ. Το πρωτάθλημα ονομαζόταν Νασιοναλίγκα Β΄ (γερμανικά: *Nationalliga B*) μέχρι το 2003 που άλλαξε στο σημερινό όνομα.

## Τίτλοι
Ο παρακάτω πίνακας αναγράφει όλες τις ομάδες που προβιβάστηκαν στη Σούπερ Λιγκ Ελβετίας από τη σεζόν 1960-1961.

### Νασιοναλίγκα Β΄ (1960-2003)

1 Η Βαντούζ εκείνη την περίοδο δεν προβιβάστηκε.

### Τζάλεντζ Λιγκ  (2003-)

## Εξωτερικοί σύνδεσμοι
* Ιστοσελίδα διοργανώτριας αρχής 
* Ιστοσελίδα ομοσπονδίας

Κατηγορία:Ποδοσφαιρικές διοργανώσεις Ελβετίας
Εθνική Νήσων Φερόε (ποδόσφαιρο ανδρών)

Η **εθνική ομάδα ποδοσφαίρου των Νήσων Φερόε** αντιπροσωπεύει τις Νήσους Φερόες στις διεθνείς ποδοσφαιρικές διοργανώσεις, και τελεί υπό τον έλεγχο της Ποδοσφαιρικής Ομοσπονδίας Νήσων Φερόε (FSF), που αποτελεί το ανώτατο όργανο διοίκησης του ποδοσφαίρου στη χώρα, η οποία έγινε μέλος της FIFA το 1988 και της UEFA το 1990 και είναι η τέταρτη μικρότερη χώρα μέλος της ΟΥΕΦΑ από πλευράς πληθυσμού. 

Οι Νήσοι Φερόες συμμετέχουν ανελλιπώς-και χωρίς να έχουν προκριθεί ποτέ στα τελικά- απο το 1990-92 στα προκριματικά του Ευρωπαϊκού Πρωταθλήματος της ΟΥΕΦΑ, και από το 1992-94 στα προκριματικά του Παγκοσμίου Κυπέλλου της ΦΙΦΑ, καθώς και από το 2018-19 στο Πρωτάθλημα Εθνών ΟΥΕΦΑ. Η μοναδική τους διάκρισh θeωρείται η άνοδος από την τέταρτη στην τρίτη κατηγορία του Πρωτάθλημα Εθνών ΟΥΕΦΑ του  2020-21, όπου και παίζουν μέχρι και τώρα.  Επίσης κατά τα έτη 1989 και 1991 κέρδισαν το χρυσό μετάλλιο στο ποδοσφαιρικό τουρνουά στα Νησιωτικά Παιχνίδια (island games), σε παιχνίδια που όμως δεν αναγνωρίζουν η ΦΙΦΑ και η ΟΥΕΦΑ.  

Στις Νήσους Φερόες, η εθνική ομάδα είναι γνωστή ως η «landsliðið» και οι εντός έδρας αγώνες της διεξάγονται πλέον μόνο στο γήπεδο Τόρσβολουρ (Tórsvøllur) της πρωτεύουσας Τόρσχαβν. 

Η ομάδα των Νήσων Φερόε, αν και ανήκει γενικά στις μικρές της Ευρώπης, κατά καιρούς προκαλεί αίσθηση  διεθνώς με αποτελέσματα εκπλήξεις που επιτυγχάνει.Για παράδειγμα  στο πρώτο επίσημο παιχνίδι της ιστορίας στις 12/9/1990 νίκησε 1-0 την εθνική Αυστρίας σε αγώνα που διεξήχθη στη Σουηδία για τα προκριματικά του Ευρωπαϊκού Πρωταθλήματος 1992, κάτι που θεωρήθηκε τεράστια έκπληξη εκείνη την εποχή.  

Ανάλογη έκπληξη προκάλεσαν επίσης και οι νίκες επί της Ελλάδας στα πλαίσια των προκριματικών του Ευρωπαϊκού Πρωταθλήματος 2016, στις 14/11/2014 (εκτός με 0-1) και 13/6/2015 (εντός με 2-1), όπως και η εντός έδρας νίκη επί της Τουρκίας με 2-1 στις 25/9/2022 για το Πρωτάθλημα Εθνών ΟΥΕΦΑ.  

Ομοσπονδιακός προπονητής της ομάδας είναι ο Σουηδός Χάκαν Έρικσον και αρχηγός της αυτή την περίοδο ο αμυντικός Βιλιόρμουρ Ντάβιντσεν, ενώ ρέκορντμαν συμμετοχών είναι ο Φρόντι Μπενιάμινσεν με 95 και τερμάτων ο Κλέμιντ Όλσεν και ο Ρόγκβι Γιάκομπσεν με 10.   

## Εξωτερικοί σύνδεσμοι

* Επίσημη ιστοσελίδα
Ιωάννης Παπαμαστοράκης

Ο **Ιωάννης Παπαμαστοράκης** (σκοτώθηκε στις 17 Ιουνίου 1878) ήταν Έλληνας οπλαρχηγός του 19ου αιώνα. Καταγόταν από τη Βιάννο και ανέλαβε την αρχηγία του ανατολικού τμήματος της επαρχίας Βιάννου.

## Βιογραφικά στοιχεία
Πολέμησε μαζί με τον Εμμανουήλ Λακέρδα και τον Εμμανουήλ Κοκκίνη. Εξελέγη πληρεξούσιος της Βιάννου και ταμίας της Επαναστατικής Επιτροπής. Το 1897 πήρε μέρος στην κατάληψη της Ιεράπετρας. Ήταν ο πρώτος που ξεκίνησε την επίθεση, όπως προβλεπόταν από το σχέδιο, με αποτέλεσμα να τραυματιστεί δύο φορές. Παρά το δεύτερο (σοβαρό) τραυματισμό του πέτυχε να πάει στην περιοχή Κεφάλα, κοντά στη Μακρυλιά και να παραδώσει στον Ν. Αλέξη περί τα 70 εικοσάφραγκα, που ήταν τα χρήματα της Επιτροπής. Στην περιοχή εκείνη τραυματίστηκε άλλες δύο φορές, με το δεύτερο τραυματισμό να προκαλεί και το θάνατό του (1878).  Έπειτα από τρεις ημέρες ο λαός τίμησε με μνημόσυνο τους σκοτωμένους στη μάχη εκείνη και στη Νεάπολη εκφώνησε λόγο και ο μετέπειτα επίσκοπος Αποκορώνου και Κυδωνίας Νικηφόρος. Γιοι του ήταν ο Πρωθυπουργός της Κρήτης Γεώργιος Ι. Παπαμαστοράκης (1863 - 1923) και ο βουλευτής επί Κρητικής Πολιτείας Δημήτριος Ι. Παπαμαστοράκης (1866 - 1924).
Το όνομα του Ιωάννη Παπαμαστοράκη φέρει οδός στην Ιεράπετρα.

## Πηγές


Κατηγορία:Κρητικοί οπλαρχηγοί
Κατηγορία:Οικογένεια Παπαμαστοράκη
29 (αριθμός)

Το **29** (είκοσι εννέα) είναι ο φυσικός αριθμός που βρίσκεται μετά από το 28 και πριν από το 30. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 29 συμβολίζεται ως **XXIX** στο ρωμαϊκό σύστημα αρίθμησης και ως ΚΘ´ ή κθ´ στο ελληνικό σύστημα αρίθμησης.

## Στα μαθηματικά
* Το 29 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 29, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 31.
* Το 29 μαζί με το 31 αποτελούν δίδυμους πρώτους αριθμούς.
* Το 29 είναι αριθμός Πελ

## Το 29 στη Χημεία
* Ο ατομικός αριθμός 29 αντιστοιχεί στο χαλκό.

## Το 29 στην Αστρονομία
* Το Μεσιέ 29 είναι ένα ανοικτό σμήνος κοντά στην περιοχή του γ Κύκνου, σε απόσταση μεταξύ 4.000 και 7.000 ετών φωτός στον αστερισμό Κύκνος.

## Άλλες χρήσεις
* 29 είναι οι ημέρες του μήνα Φεβρουαρίου όταν το έτος είναι δίσεκτο.

## Αναφορές και παρατηρήσεις


## Εξωτερικοί σύνδεσμοι

29
29
Κατηγορία:Δίδυμοι πρώτοι αριθμοί
666 (αποσαφήνιση)

Ο αριθμός **666** (εξακόσια εξήντα έξι) μπορεί να αναφέρεται:

* Στον αριθμό 666
* Στο άλμπουμ 666
* Στον αστεροειδή 666 Δυσδαιμόνα
* Στο έτος 666
* Στο έτος 666 π.Χ.
Δημήτριος Αλιπράντης

Ο **Δημήτριος Αλιπράντης** του Νικήτα (21 Νοεμβρίου 1909, Πάρος – 6 Νοεμβρίου 1990) υπήρξε Έλληνας πολιτικός, επί σειρά ετών βουλευτής και τέλος υφυπουργός. Ήταν παντρεμένος με τη Ματίνα Στυλιανού και απέκτησαν 2 γιους.

## Σπουδές και βουλευτική θητεία
Σπούδασε Νομικά και Πολιτικές Επιστήμες στο Πανεπιστήμιο Αθηνών. Για πρώτη φορά εξελέγη βουλευτής το 1950 με το Κόμμα Γεωργίου Παπανδρέου, για να ακολουθήσουν το 1951 και οι επαναληπτικές εκλογές Μαρτίου του 1953 με τον Ελληνικό Συναγερμό, εν συνεχεία δε από το 1956 έως το 1967 με την ΕΡΕ. Διετέλεσε σε κυβερνήσεις του Κωνσταντίνου Καραμανλή ως υφυπουργός Εμπορίου 1955–1956 και Οικονομικών 1956–1958 και 1961–1963. Στις εκλογές του 1974 εξελέγη βουλευτής Πειραιώς και Νήσων, ενώ στις αντίστοιχες του 1977 για την Α' περιφέρεια Πειραιά. Επίσης υπήρξε επίτιμος πρόεδρος του Εθνικού Πειραιά.

Απεβίωσε το 1990 και άφησε συγγραφικό έργο. Κηδεύτηκε στις 8 Νοεμβρίου 1990 από τον ιερό ναό Αγίων Θεοδώρων του Πρώτου Νεκροταφείου Αθηνών.

## Παραπομπές


Κατηγορία:Βουλευτές εκλεγμένοι με το Κόμμα Γεωργίου Παπανδρέου
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υφυπουργοί Εμπορίου
Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Πειραιώς και Νήσων
Κατηγορία:Βουλευτές Α΄ Πειραιά
31 (αριθμός)

Το **31** (τριάντα ένα) είναι ο φυσικός αριθμός που βρίσκεται μετά από το 30 και πριν από το 32. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 31 συμβολίζεται ως **XXXI** στο ρωμαϊκό σύστημα αρίθμησης και ως ΛΑ´ ή λα´ στο ελληνικό σύστημα αρίθμησης.

## Στα μαθηματικά
* Το 31 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 31, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 37.
* Το 31 μαζί με το 29 αποτελούν δίδυμους πρώτους αριθμούς.
* Το 31 είναι Πρώτος Μερσέν γιατί 25-1 = 31.

## Το 31 στη Χημεία
* Ο ατομικός αριθμός 31 αντιστοιχεί στο γάλλιο.
* Η ατομική μάζα 31 (κατά προσέγγιση μονάδας) αντιστοιχεί στο φωσφόρο.

## Το 31 στην Αστρονομία
* Ο Μεσιέ 31, περισσότερο γνωστός ως Γαλαξίας της Ανδρομέδας είναι ένας σπειροειδής γαλαξίας στον αστερισμό Ανδρομέδα.

## Άλλες χρήσεις
* 31 είναι οι ημέρες των μηνών: Ιανουάριος, Μάρτιος, Μάιος, Ιούλιος, Αύγουστος, Οκτώβριος, Δεκέμβριος.
* 31 (τράπουλα) είναι παιχνίδι στην τράπουλα.

## Αναφορές και παρατηρήσεις


## Εξωτερικοί σύνδεσμοι

31
31
31
Επίσκοπος Ιεράς Αθανάσιος Ιερεμίας

Ο **Αθανάσιος Ιερεμίας** (18ος αιώνας) ήταν ιερομόναχος και μετέπειτα Επίσκοπος Ιεράς από το 1763 ως το 1773. Το πλήρες όνομά του αλλά και ο τόπος καταγωγής του δεν είναι γνωστά.

Ψηφίστηκε στην Κωνσταντινούπολη τον Αύγουστο του 1763 έπειτα από αίτηση του Μητροπολίτη Κρήτης Γερασίμου.

Εξαιτίας κακοδιαχείρισης καθαιρέθηκε με απόφαση της Συνόδου.Το αιτιολογικό για την καθαίρεση του "Κακοϊερεμία" (όπως αναφέρεται) αντί να είναι ποιμένας ήταν κλέφτης, ο οποίος "διήρπασε και κακώς διέθεσε" τα κτήματα της Επισκοπής Ιεράς.

Από έγγραφο προς το Μητροπολίτη Σάμου πιθανολογείται ότι ο Αθανάσιος Ιερεμίας μετά την καθαίρεσή του κατέφυγε στο νησί αυτό.

## Παραπομπές


Κατηγορία:Επίσκοποι Ιεράπετρας
Χρήστος Αντωνίου (βουλευτής Μαγνησίας)

Ο **Χρήστος Αντωνίου** του Δημητρίου (Γλώσσα Σκοπέλου 1930 - 22 Δεκεμβρίου 2007) ήταν Έλληνας συγγραφέας και βουλευτής Μαγνησίας.

## Σπουδές και αντιστασιακή δράση
Τέλειωσε το Γυμνάσιο στο Βόλο και υπηρέτησε τη θητεία του στον Πολεμικό Ναυτικό. Επίσης έκανε σπουδές μάρκετινγκ.

Ανέπτυξε αντιστασιακή δράση και για το λόγο αυτό κατά τη δικτατορία των συνταγματαρχών απολύθηκε από την εργασία του στη Βουλή των Ελλήνων και συνελήφθη από την ΕΑΤ-ΕΣΑ, φυλακίστηκε και εκτοπίστηκε σε διάφορα στρατόπεδα.

## Βουλευτής
Άρχισε να ασχολείται με τα κοινά στη Μαγνησία από τη δεκαετία του '60. Πολιτεύτηκε με τη Νέα Δημοκρατία πρώτα το 1981 αλλά δεν εξελέγη. Για πρώτη φορά εισήλθε στο Κοινοβούλιο έπειτα από τις εκλογές του Νοεμβρίου του 1989. Επανεξελέγη στις εκλογές του 1990 και του 1993.

## Λοιπές δραστηριότητες
Ήταν εκδότης των εφημερίδων. Ίδρυσε την εταιρεία εισαγωγής τυποποιημένων τροφίμων  "Imperial Salmon" (1971). Υπηρέτησε ως πρόεδρος του Ταμείου Ασφάλισης των εργαζομένων στον Επισιτισμό, μέλος του Δ.Σ. της ΑΓΡΕΞ και ειδικός συνεργάτης στο υπουργείο Γεωργίας.

Έπειτα από τις εκλογές του 2004 διορίστηκε αντιπρόεδρος του Δ.Σ. του ΟΛΠ.

Πέρα από το συγγραφικό του έργο, εξέδωσε τις μηνιαίες εφημερίδες *Η φωνή της Λαρίσης - Μαγνησίας - Β.Σποράδων* (1961) και *Η Αλήθεια* (1968).

## Έργα
* *Γλώσσα Σκοπέλου: Το Χρονικό μιας Μικρής Πατρίδος*, Αθήνα 2000.
* *Πεπραγμένα* Αθήνα 1999.

## Πηγές
* Βιογραφικό στην ψηφιακή βιβλιοθήκη του Δημοτικού Κέντρου Ιστορίας και Τεκμηρίωσης Βόλου (DIKIpedia).

## Παραπομπές


Κατηγορία:Βουλευτές Μαγνησίας
Κατηγορία:Βουλευτές εκλεγμένοι με τη Νέα Δημοκρατία
Παγκόσμιο Κύπελλο Συλλόγων Ποδοσφαίρου 2013

To **Παγκόσμιο Κύπελλο Συλλόγων 2013** (επισήμως: *FIFA Club World Cup Morocco 2013 presented by [[Toyota]]*) ήταν μία ποδοσφαιρική διοργάνωση που διεξήχθη από τις 11 έως τις 21 Δεκεμβρίου 2013. Ήταν η 10η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στο Μαρόκο. Τροπαιούχος ανεδείχθη η γερμανική Μπάγερν Μονάχου που κέρδισε στον τελικό με 2-0 τη μαροκινή Ράζα Καζαμπλάνκα.

## Υποψηφίφιες διοργανώτριες

Υπήρχαν τέσσερις χώρες που επιθυμούσαν να φιλοξενήσουν τις διοργανώσεις του 2013 και του 2014 (ίδια διοργανώτρια και για τις δύο διοργανώσεις):
*
*
*
* (τα οποία φιλοξένησαν τις διοργανώσεις του 2009 και του 2010 στο Άμπου Ντάμπι)

Τον Οκτώβριο του 2011, η FIFA δήλωσε ότι το Ιράν, η Νότια Αφρική και τα Ηνωμένα Αραβικά Εμιράτα απέσυραν τις προσφορές τους, αφήνοντας το Μαρόκο ως τη μοναδική υποψηφίφια χώρα. Η FIFA ανακοίνωσε επίσημα το Μαρόκο ως οικοδέσποινα χώρα στις 17 Δεκεμβρίου του 2011.

## Προκριθείσες ομάδες

## Διοργανώτριες πολεις
Οι διοργανώτριες πόλεις του Παγκοσμίου Κυπέλλου Συλλόγων 2013 είναι το Μαρακές και το Αγκαντίρ.





## Διαιτησία
### Κριτές των αγώνων
Οι κριτές που έχουν οριστεί για τους αγώνες είναι οι εξής:

### Τεχνολογία γραμμής-τέρματος
Για δεύτερη συνεχόμενη χρονιά, η τεχνολογία γραμμής-τέρματος (Goal-line) χρησιμοποιείται για τη διοργάνωση. Η GoalControl GmbH επιλέχθηκε ως ο επίσημος πάροχος τεχνολογίας γραμμής τέρματος.

### Ψεκασμός φυγής
Μετά από επιτυχείς εξετάσεις στο Παγκόσμιο Κύπελλο ποδοσφαίρου U20 2013 και στο Παγκόσμιο Κύπελλο ποδοσφαίρου U17 2013, η FIFA ενέκρινε τον ψεκασμό φυγής (vanishing spray) ώστε να χρησιμοποιηθεί από τους διαιτητές της διοργάνωσης με σκοπό να σηματοδοτήσει την γραμμή για την αμυνόμενη ομάδα κατά τη διάρκεια ελεύθερου λακτίσματος.

### Αγώνες

### Πρόγραμμα αγώνων
Όλες οι ώρες συμφωνούν με την Ώρα Δυτικής Ευρώπης (UTC±0).

#### Πλέι-οφ για τα Προημιτελικά

#### Προημιτελικά

----

#### Ημιτελικά

----

#### Αγώνας για την 5η θέση

#### Αγώνας για την 3η θέση

#### Τελικός

## Σκόρερ

## Απολογισμός διοργάνωσης
### Τελική Κατάταξη

### Βραβεία

## Παραπομπές


## Εξωτερικοί σύνδεσμοι
* 

2013
Κατηγορία:Ποδόσφαιρο το 2013
Σπύρος Ιακωβίδης

Ο **Σπύρος Ιακωβίδης** (Αθήνα, 1922 - 16 Ιουνίου 2013) ήταν αρχαιολόγος προϊστορικής αρχαιολογίας, καθηγητής πανεπιστημίου και ακαδημαϊκός. Θεωρείται ένας από τους σημαντικότερους Έλληνες αρχαιολόγους της γενιάς του, με σημαντικό ανασκαφικό έργο και τεράστια συμβολή στη μελέτη, ειδικότερα, του Μυκηναϊκού πολιτισμού. Ήταν παντρεμένος με τη συγγραφέα Αθηνά Κακούρη και άφησε πίσω του έναν γιο και δύο εγγόνια.

## Βιογραφία
Ο Σπύρος Ιακωβίδης φοίτησε στο Πειραματικό Σχολείο Πανεπιστημίου Αθηνών και στη συνέχεια σπούδασε αρχαιολογία στο Πανεπιστήμιο Αθηνών (πτυχίο 1946, διδακτορικό 1962) και εργάστηκε ως επιμελητής αρχαιοτήτων (1952-1954) και ως καθηγητής αρχαιολογίας στα πανεπιστήμια Αθηνών (1970-1974), Marburg (1976-1977), Χαϊδελβέργης (1977) και Πενσυλβάνια (1979-1991). Υπήρξε μέλος του Ινστιτούτου Προχωρημένων Σπουδών στο Princeton, ΗΠΑ (1977-1978), της Εν Αθήναις Αρχαιολογικής Εταιρείας, της Ακαδημίας Αθηνών, της οποίας διετέλεσε και Πρόεδρος, και πλήθους άλλων κορυφαίων επιστημονικών ιδρυμάτων της Ελλάδας και του εξωτερικού. Πραγματοποίησε αρχαιολογικές ανασκαφές στην Αθήνα, την Ελευσίνα, την Πύλο, τη Θήρα, την Περατή, τον Γλα και, για περισσότερα από 50 χρόνια, στις Μυκήνες.

Στο επιστημονικό συγγραφικό έργο του συγκαταλέγονται 12 αυτοτελείς μονογραφίες (*Η Μυκηναϊκή Ακρόπολις των Αθηνών*, 1962, *Περατή*, 1969-1970, *Αι Μυκηναϊκαί Ακροπόλεις*, 1973, *Vormykenische und Mykenische Wehrbauten*, 1977, *Late Helladic Citadels on Mainland Greece*, 1988, *Γλας* Ι, 1989, *Γλας* ΙΙ, 1998, *Gla and the Kopais*, 2001, *Ανασκαφές Μυκηνών* ΙΙΙ. *Η νοτιοδυτική συνοικία*, 2013 κ.ά.), επιμέλειες συλλογικών τόμων και πλήθος επιστημονικά άρθρα, εκθέσεις ανασκαφών, ανακοινώσεις συνεδρίων, βιβλιοκρισίες κ.λπ. για θέματα μυκηναϊκής αρχιτεκτονικής, τέχνης, ταφικών εθίμων και εξωτερικών σχέσεων.
 
Ως πρωτοετής φοιτητής αρχαιολογίας, ο Ιακωβίδης συμμετείχε εθελοντικά στο τιτάνιο έργο της προστασίας και απόκρυψης των αρχαιολογικών θησαυρών του Εθνικού Αρχαιολογικού Μουσείου μετά την ιταλική επίθεση του Οκτωβρίου του 1940 και πριν την είσοδο των γερμανικών στρατευμάτων στην Αθήνα. Κατά τη Γερμανική Κατοχή ανέπτυξε και αντιστασιακή δράση ενταγμένος στις Εθνικές Ομάδες Ελλήνων Ανταρτών (ΕΟΕΑ), το ένοπλο σώμα του ΕΔΕΣ του Ναπολέοντα Ζέρβα. Τιμήθηκε με το Μετάλλιο  Εθνικής Αντίστασης και τον Ανώτερο Ταξιάρχη του Φοίνικος.

## Εξωτερικοί σύνδεσμοι
* ''Εφυγε ο ειδήμων της Μυκηναϊκής εποχής Σπύρος Ιακωβίδης'', εφημ. *Το Βήμα*, 17 Iουνίου 2013.
* ''Οταν θάβαμε τα αρχαία στο υπόγειο...'' εφημ. *Τα Νέα*, 18 Iουνίου 2013.
* *[https://www.kathimerini.gr/politics/43006/efyge-o-akadimaikos-spyros-iakovidis/ «Έφυγε» ο ακαδημαϊκός Σπύρος Ιακωβίδης]*, εφημ. *Καθημερινή*, 20 Iουνίου 2013.

## Παραπομπές


Ιακωβίδης
Ιακωβίδης
Κατηγορία:Πρόεδροι της Ακαδημίας Αθηνών
Κατηγορία:Μέλη των Εθνικών Ομάδων Ελλήνων Ανταρτών
Κατηγορία:Ανώτερος Ταξιάρχης του Τάγματος του Φοίνικα
Κατηγορία:Μέλη του ΕΔΕΣ
Ιστορικό και Λαογραφικό Μουσείο Αχαρνών

Το Ιστορικό και Λαογραφικό Μουσείο Αχαρνών ιδρύθηκε το 1977 από τον Ελληνικό Ορειβατικό Σύλλογο Αχαρνών και παραχωρήθηκε στην Ιστορική και Λαογραφική Εταιρεία Αχαρνών το 1981, έτος ίδρυσης της Εταιρείας. Το μουσείο που στεγάζεται στο Παλαιό Δημαρχείο Αχαρνών, περιλαμβάνει αντικείμενα από το 1700 έως το 1950 που σχετίζονται με τη ζωή των ανθρώπων της περιοχής, η οποία ήταν πάντα συνυφασμένη με το υψηλότερο βουνό της Αττικής- την Πάρνηθα. 
Έγγραφα, φωτογραφίες, όπλα, εργαλεία, ενδυμασίες, κοσμήματα, θρησκευτικά και αγροτικά αντικείμενα εκτίθενται σε προθήκες και προβάλλονται ψηφιακά από οθόνες στις τέσσερις αίθουσες του Μουσείου.
Το Μουσείο αποτελεί τον θεματοφύλακα της νεώτερης ιστορίας της πόλης των Αχαρνών, η οποία είναι μακρά και ξεκινά ήδη από το 4.600 π.Χ.σύμφωνα με τα αρχαιολογικά ευρήματα. Κατά τον αρχαίο ιστορικό Θουκυδίδη, ήταν ο πολυπληθέστερος δήμος της Αττικής, και οι Αχαρνείς συγκαταλέγονταν στους πιο πλούσιους Αθηναίους κατοίκους που διέθεταν μεγάλο αριθμό ιππέων. 
Η κωμωδία του Αριστοφάνη "Αχαρνής" αποτελεί σπουδαία πηγή πληροφοριών για τον αρχαίο δήμο και τους κατοίκους του.
Στο πέρασμα των χρόνων η λαμπρή ιστορία της πόλης κορυφώνεται με τη συμμετοχή των Μενιδιωτών, τόσο στον αγώνα για την απελευθέρωση του Έθνους το 1821 όσο και σε όλους τους μετέπειτα εθνικούς αγώνες.

Αχαρνων
Κατηγορία:Αχαρνές
Αχαρνων
Μπάγκσυ Σίγκελ

Ο **Μπέντζαμιν "Μπάγκσυ" Σίγκελ** (), (28 Φεβρουαρίου 1906 - 20 Ιουνίου 1947) ήταν Αμερικανός γκάνγκστερ που συνεργαζόταν με την οικογένεια του εγκλήματος Τζενοβέζε (μια από τις πέντε οικογένειες που κυριαρχούσαν στις δραστηριότητες του οργανωμένου εγκλήματος στη Νέα Υόρκη σαν μέρος της Μαφίας). Έχοντας το παρατσούκλι "Μπάγκσυ", ο Σίγκελ ήταν γνωστός ως αδίστακτος με τους συνεργάτες του και ήταν γνωστός ως ένας από τους πιο "κακόφημους και επίφοβους γκάνγκστερ της εποχής του".  Περιγραφόμενος ως όμορφος και χαρισματικός, έγινε ένα από τους πρώτους γκάνγκστερ-διασημότητες που φιγούραραν  στην πρώτη σελίδα.  Ήταν επίσης μια κινητήρια δύναμη πίσω από την ανάπτυξη του Λας Βέγκας με την δημιουργία του καζίνο Φλαμίνγκο.

## Βιογραφία

Γεννήθηκε στις 20 Φεβρουαρίου 1906 και μεγάλωσε στα Εβραϊκά γκέτο της Νέας Υόρκηςς.
Ο Σίγκελ ήταν ένας από τους ιδρυτές και τους ηγέτες της οργάνωσης, Murder Inc., και έγινε λαθρέμπορος οινοπνευματώδων κατά τη διάρκεια της ποτοαπαγόρευσης, κάτω από τον Άρνολντ Ρόθσταϊν. Μετά την άρση της ποτοαπαγόρευσης το 1933, στράφηκε προς τα τυχερά παιχνίδια. Το 1936, έφυγε από τη Νέα Υόρκη και μετακόμισε στην Καλιφόρνια.  Το 1939, ο Σίγκελ δικάστηκε για τη δολοφονία του μαφιόζου συνεργάτη του, Χάρι Γκίνμπεργκ και αθωώθηκε το 1942.

Ο Σίγκελ ταξίδεψε στο Λας Βέγκας, της Νεβάδα, όπου χειρίστηκε και χρηματοδότησε ορισμένες από τις αρχικές χαρτοπαικτικές λέσχες. Bοήθησε τον δημιουργό του Ξενοδοχείου Φλαμίνγκο, William Wilkerson από τη στιγμή που αυτός ξέμεινε από κεφάλαια.  Ο Σίγκελ ανέλαβε το έργο και διαχειρίστηκε τα τελικά στάδια της κατασκευής . Το Φλαμίνγκο άνοιξε στις 26 Δεκεμβρίου 1946 αλλά έτυχε κακής υποδοχής και σύντομα έκλεισε. Επαναλειτούργησε Μάρτιο του 1947 όταν το ξενοδοχείο είχε ολοκληρωθεί. Τρεις μήνες αργότερα, στις 20 Ιουνίου 1947, ο Σίγκελ πυροβολήθηκε και σκοτώθηκε στο σπίτι της φίλης του Βιρτζίνια Χιλ στο Μπέβερλι Χιλς.

## Αναφορές

Κατηγορία:Αμερικανοί εγκληματίες
Κατηγορία:Αμερικανοί Γκάνγκστερ
Κατηγορία:Αμερικάνοι μαφιόζοι εβραϊκής καταγωγής
Μέγας Κομήτης του 1843

thumb|250px|Απεικόνιση του κομήτη
Ο **Μέγας Κομήτης του 1843**, με επίσημο προσδιορισμό **C/1843 D1** και **1843 I**, είναι κομήτης μεγάλης περιόδου ο οποίος έγινε πολύ λαμπρός τον Μάρτιο του 1843, όταν πέρασε από το περιήλιό του σε μικρή απόσταση από την επιφάνεια του Ήλιου (0,0055 ΑΜ από το κέντρο του Ήλιου). Ο κομήτης ανακαλύφθηκε τις 5 Φεβρουαρίου 1843 και αύξησε γρήγορα τη φωτεινότητά του καθώς πλησίαζε στο περιήλιό του, το οποίο έλαβε χώρα τις 27 Φεβρουαρίου 1843. Ο κομήτης ήταν εύκολα ορατός κατά τη διάρκεια της ημέρας κοντά στον Ήλιο. Μετά το πέρασμα από το περιήλιο ο κομήτης ήταν καλύτερα ορατός από το νότιο ημισφαίριο. Η τελευταία γνωστή παρατήρησή του έλαβε χώρα τις 19 Απριλίου 1843.

Ο Μέγας Κομήτης του 1843 απέκτησε μια εξαιρετικά μακριά και λεπτή ουρά κατά τη διάρκεια και μετά το πέρασμά του από το περιήλιο. Από τη Γη φαινόταν αν έχει μήκος στον ουράνιο θόλο 45 μοίρες στο μέγιστό της. Η ουρά του υπολογίστηκε ότι είχε μήκος μεγαλύτερο από 2 αστρονομικές μονάδες (περίπου 300 εκατομμυρία χιλιόμετρα) και ήταν η μακρύτερη ουρά κομήτη μέχρι που μετρήσεις από το διαστημόπλοιο Ulysses έδειξαν ότι ο κομήτης Χιακουτάκε το 1996 είχε μια ουρά με σχεδόν το διπλάσιο μήκος.

Εκείνη την επόχη, ο Μέγας Κομήτης του 1843 ήταν ο κομήτης με το μικρότερο γνωστό περιήλιο, λιγότερο από 830.000 χιλιόμετρα από το κέντρο του Ήλιου. Το 1880 παρατηρήθηκε ένας κομήτης με τροχιά πολύ όμοια με αυτή του κομήτη του 1843 και θεωρήθηκε ότι ήταν η επιστροφή του κομήτη του 1843, αν και δεν ήταν το ίδιο λαμπρός με το προηγούμενο. To 1882 παρατηρήθηκε άλλος ένας πολύ λαμπρός κομήτης με παρόμοια τροχιά. Όλοι αυτοί οι κομήτες παρατηρήθηκαν ευρέως μετά το πέρασμα από το περιήλιο. Αρχικά υπήρχε η υπόθεση ότι ήταν ο ίδιος κομήτης, του οποίου η τροχιά γινόταν δραστικά μικρότερη σε κάθε πέρασμα από το περιήλιο. Παρόλα αυτά, η μελέτη της τροχιάς του Μέγα Κομήτη του 1882 έδειξε ότι είχε περίοδο περιφοράς 772 ±3 ετών, ενώ η περίοδος περιστροφής των άλλων κομητών υπολογίστηκε σε 600 με 800 χρόνια. Ο κομήτης του 1843 δεν παρατηρήθηκε για αρκετά μεγάλο χρονικό διάστημα για να προσδιοριστεί με ακρίβεια η τροχιά του, η οποία μπορεί να αντιστοιχεί σε περίοδο περιφοράς μεταξύ 600 και 800 ετών. Ο Χάιντριχ Κρόιτς μελέτησε την τροχιά αυτών των κομητών και πρότεινε ότι όλοι προέρχονται από ένα κοινό πρόγονο, ο οποίος διασπάστηκε σε κάποιο προηγούμενο πέρασμα από το περιήλιό του. Αυτοί οι κομήτες, μαζί με τον Κομήτη Ικέγια-Σέκι, ο οποίος ήταν ο λαμπρότερος κομήτης του 20ού αιώνα, και τους C/1963 R1, C/1970 K1 και C/2011 W3, ανήκουν στην οικογένεια κομητών Κρόιτς, οι οποίοι προέρχονται όλοι από ένα κοινό πρόγονο-κομήτη. Για παράδειγμα ο κομήτης του 1880 θεωρείται θραύσμα του κομήτη του 1843.

## Παραπομπές


Κατηγορία:Κομήτες
Άγιος Θωμάς Αιτωλοακαρνανίας

Ο **Άγιος Θωμάς** είναι πεδινό χωριό του νομού Αιτωλοακαρνανίας. Υπάγεται στον Δήμο Ιεράς Πόλεως Μεσολογγίου και σύμφωνα με τα επίσημα στοιχεία της απογραφής του 2011, ο πληθυσμός του ανέρχεται σε 541 κατοίκους.

## Γενικά στοιχεία
Ο Άγιος Θωμάς είναι χτισμένος σε υψόμετρο 50 μέτρων στα βορειοανατολικά του Μεσολογγίου, σε απόσταση περίπου 3,5 χιλιομέτρων από το κέντρο της πόλης. Αναγνωρίστηκε ως οικισμός το 1951, έτος κατά το οποίο προσαρτήθηκε στο δήμο Ιεράς Πόλεως Μεσολογγίου έχοντας τότε πληθυσμό 626 κατοίκων. Με βάση την πρόσφατη διοικητική μεταρρύθμιση του προγράμματος «Καλλικράτης» αποτελεί μαζί με την Αγραφορράχη, το Μετόχι και τα Πασπαλιαρέικα την τοπική κοινότητα Αγίου Θωμά, της οποίας είναι έδρα και ανήκουν στη δημοτική ενότητα Ιεράς Πόλεως Μεσολογγίου .

Στον Άγιο Θωμά βρίσκονται τα απομεινάρια της αρχαίας πόλης Αλίκυρνας. Μάλιστα στην περιοχή σώζονται σήμερα τα ρωμαϊκά δημόσια λουτρά (θέρμες) της Αλίκυρνας όπως και ένας οδοδείκτης της περιόδου του Ρωμαίου αυτοκράτορα Τραϊανού.

## Απογραφές πληθυσμού

## Εξωτερικοί σύνδεσμοι
* Πολιτιστικός Σύλλογος Αγίου Θωμά "ΑΡΧΑΙΑ ΑΛΙΚΥΡΝΑ"

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Οδός Μοναστηρίου (Θεσσαλονίκη)

[
{
    "type": "ExternalData",
    "service": "geoline",
    "ids": "Q16327692",
    "properties": {
    "title": "Οδός Μοναστηρίου",
    "stroke": "#ffb100",
    "stroke-width": 6,
    }
 }
]
[thumb|upright|Η οδός Μοναστηρίου και η [Πλατεία Δημοκρατίας (Θεσσαλονίκη)|Πλατεία Δημοκρατίας της Θεσσαλονίκης.]]

Η **Οδός Μοναστηρίου** είναι κεντρικός οδικός άξονας της Θεσσαλονίκης. Ξεκινάει από την Πλατεία Δημοκρατίας (Βαρδάρης), που αποτελεί παραδοσιακά το κέντρο της πόλης και την αρχή χιλιομέτρησης αποστάσεων για τη Θεσσαλονίκη, και καταλήγει στον κόμβο με την Περιφερειακή οδό, στο Ελευθέριο - Κορδελιό.

Ως άξονας, αποτελεί φυσική συνέχεια της οδού Εγνατία και της Εθνικής Οδού Θεσσαλονίκης-Έδεσσας (Εθνική Οδός 2). Διασταυρώνεται με σημαντικούς άξονες όπως η Περιφερειακή οδός, η Λεωφόρος Μαρίνου Αντύπα και η Λεωφόρος Μίκη Θεοδωράκη. Από την τελευταία ξεκινάει η οδός Εγνατία.

Διαθέτει δύο λωρίδες κυκλοφορίας ανα κατεύθυνση και έχει μήκος 5,4 χιλιόμετρα. Έως την ολοκλήρωση κατασκευής της Νέας Δυτικής Εισόδου και της Εγνατίας Οδού (Α2), ο οδικός άξονας λειτουργούσε ως η δυτική είσοδος της πόλης.

Επί του άξονα της οδού Μοναστηρίου βρίσκονται σημαντικά κτίρια και υποδομές όπως:
*ο Νέος Σιδηροδρομικός Σταθμός Θεσσαλονίκης
*ο Σταθμός Μετρό ''Πλατεία Δημοκρατίας''  
*ο Σταθμός Μετρό ''Νέος Σιδηροδρομικός Σταθμός''  
*ο Ιερός Ναός Αγίων Πάντων
* η Πλατεία Καραϊσκάκη
*η Δημοτική Παιδική Βιβλιοθήκη Σταθμού και η Δημοτική Βιβλιοθήκη Ξηροκρήνης
*το Σιδηροδρομικό Μουσείο Θεσσαλονίκης (Μοναστηρίου 128)
*ο Ιερός Ναός Αγίου Πολυκάρπου Σμύρνης, Μενεμένη
*το Θέατρο "Μίκης Θεοδωράκης" - Πολυλειτουργικό Κέντρο Ελευθερίου - Κορδελιού
*ο Σταθμός ΚΤΕΛ *Μακεδονία*
*πολλές σημαντικές ξενοδοχειακές μονάδες σε όλο το μήκος της οδού.

## Εικόνες

Thessaloniki New Railway Station.jpg|Ο Νέος Σιδηροδρομικός Σταθμός Θεσσαλονίκης
Οδός Μοναστηρίου Θεσσαλονίκη.jpg|Ξενοδοχείο στην οδό Μοναστηρίου
20091115-Thessaloniki Gare Militaire.jpg|Το Σιδηροδρομικό Μουσείο Θεσσαλονίκης
Salonique-CP-0027.jpg|Οδός Μοναστηρίου σε ιστορική καρτ ποστάλ
Vardar Street in Salonica, Ottoman Postcard.jpg|Πλατεία Βαρδαρίου σε ιστορική καρτ ποστάλ


## Παραπομπές


Μοναστηρίου
C/1887 B1

Ο **C/1887 B1**, γνωστός και ως *Μέγας Νότιος Κομήτης του 1887* ή το *Ακέφαλο Θαύμα*, είναι κομήτης ο οποίος παρατηρήθηκε τον Ιανουάριο του 1887 από το νότιο ημισφαίριο. Αν και ο κομήτης δεν παρατηρήθηκε για αρκετό χρονικό διάστημα για να προσδιοριστεί η τροχιά του, είναι πολύ πιθανό αν είναι μέλος της οικογένειας κομητών Κρόιτς. Είναι χαρακτηριστικό ότι υπάρχαν πολύ λίγες παρατηρήσεις της κεφαλής ή του πυρήνα του κομήτη, και γι΄αυτό το λόγο αποκαλείται το «Ακέφαλο Θαύμα».

## Ιστορικό
Ο κομήτης φαίνεται ότι παρατηρήθηκε για πρώτη φορά τις 18 Ιανουαρίου 1887, ενώ η επίσημη ανακάλυψη έγινε την επόμενη μέρα από τον Τζον Μέικον Θομ στη Κόρδοβα της Αργεντινής, όταν βρισκόταν στον αστερισμό του Γερανού. Εκείνη τη χρονική περίοδο ο κομήτης είχε ήδη περάσει από το περιήλιό του, το οποίο είχε λάβει χώρα μία εβδομάδα νωρίτερα, όταν ο κομήτης πέρασε 0,0048 ΑΜ από το κέντρο του Ήλιου.

Ο κομήτης είχε τότε φαινόμενο μέγεθος αστέρα πρώτου μεγέθους και παρατηρηθήκε από τους αστρονόμους του νότιου ημισφαιρίου για το υπόλοιπο του Ιανουαρίου. Τις 22 του μήνα ο Φίνλεϊ περιέγραψε το κομήτη ως «μια χλωμή στενή κορδέλα φωτός, αρκετά ευθεία» με μήκος 35 μοίρες, αν και δεν μπορούσε να ξεχωρίσει την κεφαλή ή τον πυρήνα του κομήτη. Τις 23 Ιανουαρίου, ο Θομ κατέγραψε ότι η ουρά είχε μήκος πάνω από 40 μοίρες, αλλά ούτε αυτός μπορούσε να βρει το πυρήνα. Τις 27 Ιανουαρίου, ο C. Todd ανέφερε ότι είδε την κεφαλή του κομήτη σαν διάχυτη νεφελώδη μάζα, αλλά είδε ότι υπήρχε ένα κενό ανάμεσα στη κεφαλή και την ουρά.

Μετά τη δημοσίευση μιας εφημερίδας από τον S. C. Chandler, η οποία έδειχνε ότι ο κομήτης θα βρισκόταν 20 μοίρες από τον Ρίγκελ στο τέλος του Φεβρουαρίου, και έτσι οι αστρονόμοι στις Ηνωμένες Πολιτείες περίμεναν τον κομήτη να μετακινηθεί βόρεια αρκετά ώστε να μπορεί να παρατηρηθεί από το βόρειο ημισφαίριο. Όμως ο κομήτης έγινε πολύ γρήγορα αχνός και έτσι δεν παρατηρήθηκε ποτέ από το βόρειο ημισφαίριο. Ο τελευταίος που παρατηρήσε τον κομήτη ήταν ο Τζον Τέμπουτ από τη Νέα Νότια Ουαλία, στις 30 Ιανουαρίου.

## Παραπομπές


Κατηγορία:Κομήτες
Λεωφόρος Νίκης (Θεσσαλονίκη)

[thumb|right|250px|Η Λεωφόρος Νίκης φτάνοντας στην [Πλατεία Αριστοτέλους.]]
Η **Λεωφόρος Νίκης** είναι ο πιο γνωστός, πολυσύχναστος, φωτογραφισμένος, ζωγραφισμένος και πιο ακριβός για αγορά κατοικίας οδικός άξονας στο κέντρο της Θεσσαλονίκης. Ξεκινάει από την πλατεία Ελευθερίας και το Λιμάνι και διασχίζοντας όλο το παραλιακό μέτωπο καταλήγει στον Λευκό Πύργο και στη Λεωφόρο Μεγάλου Αλεξάνδρου. Είναι γνωστή και ως *Παλιά Παραλία*. Διασταυρώνεται με σημαντικούς άξονες όπως η Ίωνος Δραγούμη, Ελ. Βενιζέλου, η Αγίας Σοφίας, η Παύλου Μελά και η Νικ. Γερμανού. Είναι επίσης ένας από τους πιο εμπορικούς δρόμους της πόλης καθώς σε όλο το μήκος της διαθέτει δεκάδες καφετέριες και καταστήματα.

Διαθέτει τρεις λωρίδες κυκλοφορίας και έχει κατεύθυνση προς τα ανατολικά που συνεχίζει Λεωφόρος 30ής Οκτωβρίου. 

## Ιστορικά
Από τα τέλη του 19ου αιώνα μέχρι τις μέρες μας, η λεωφόρος έχει πάρα πάρει διάφορες ονομασίες. Συγκεκριμένα ονομαζόταν:
* Λεωφόρος Μπεγιάζ Κουλέ έως την απελευθέρωση του 1912.
* Λεωφόρος Βασιλέως Κωνσταντίνου ως τον μεσοπόλεμο.
* Λεωφόρος Νίκης από τον μεσοπόλεμο έως τις μέρες μας

thumb|left|150px|Η Λεωφόρος Νίκης σε φωτογραφία πριν το 1919.
Από την λεωφόρο αυτή παρέλασαν:
* Τα στρατεύματα με τον βασιλιά Γεώργιο Α΄ στην απελευθέρωση το 1912.
* Η νεκρική πομπή του Βασιλιά Γεωργίου που δολοφονήθηκε το 1913.
* Οι στρατιώτες της Αντάντ το 1915.
* Ο Ελευθέριος Βενιζέλος μετά το Κίνημα Εθνικής Αμύνης.
* Τα τμήματα του ΕΛΑΣ και της ΕΠΟΝ μετά την αποχώρηση των Γερμανών. 
* Το τραμ της Θεσσαλονίκης
Η Λεωφόρος Νίκης ήταν ανέκαθεν το σύμβολο της *«οικονομία της διασκέδασης»* της Θεσσαλονίκης. Ο δρόμος είχε μερικά από τα πιο ιστορικά καφέ και ζαχαροπλαστεία της πόλης όπως το *Κρυστάλ*, το *Όλυμπος* και το *Αλάμπρα*, ενώ στην ευρύτερη περιοχή γύρω από το παραλιακό μέτωπο υπήρχαν 7 ιστορικοί κινηματογράφοι *(Ελληνίς, Ηλύσια, Ρεξ, Ζέφυρος, Ρίο, Ολύμπιον, Ολύμπια)* και άλλα 4 πολυτελή ξενοδοχεία *(Όλυμπος-Παλλάς, Μεντιτερανέ, Ματζέστικ, Σπλέντιτ)*. 

[thumb|right|250px|Η Λεωφόρος Νίκης από το λιμάνι της [Θεσσαλονίκη|Θεσσαλονίκης]]
[thumb|right|250px|Ηλιοβασίλεμα στην παραλία της [Θεσσαλονίκη|Θεσσαλονίκης.]]
[thumb|right|250px|Συμβολή με την οδό [Οδός Αγίας Σοφίας (Θεσσαλονίκη)|Αγίας Σοφίας.]]Με δεδομένα του 2024, η Λεωφόρος Νίκης βρίσκεται στην κορυφή μεταξύ των ακριβότερων δρόμων για αγορά ακινήτων στη Θεσσαλονίκη. Αυτό οφείλεται τόσο στην περιορισμένη διάθεση ακινήτων στην αγορά όσο και στην προνομιακή τοποθεσία και την υψηλών προδιαγραφών αρχιτεκτονίκη της Λεωφόρου. Οι τιμές κυμαίνονται από 7.000-9.000€/τμ ενώ για ορισμένα προνομιακά διαμερίσματα οι τιμές ξεπερνούν τις 10.000€/τμ. 

## Διαδρομή

## Φωτογραφίες

Αρχείο:Thessaloniki-1960-seafront.png|Η Λεωφόρος Νίκης το 1960
Αρχείο:Thessaloniki-Waterfront.jpg|Το παραλιακό μέτωπο στη λεωφόρο Νίκης
Αρχείο:Thessaloniki by night.JPG|Το παραλιακό μέτωπο τη νύχτα
Αρχείο:Bundesarchiv Bild 101I-175-1267-10, Griechenland, Panzer IV in Hafenstadt.jpg|Γερμανικά τανκς στην λεωφόρο το 1941.


## Αναφορές


Νίκης
Νίκης
Οδός Αγίου Δημητρίου (Θεσσαλονίκη)

[thumb|left|250px|Η [Ιερός Ναός Αγίου Δημητρίου Θεσσαλονίκης|εκκλησία του Αγίου Δημητρίου επί της ομώνυμης οδού.]]

Η **οδός Αγίου Δημητρίου**, η οποία στην πραγματικότητα αποτελεί λεωφόρο, είναι κεντρικός οδικός άξονας στο κέντρο της Θεσσαλονίκης κι ένας από τους σημαντικότερους σε όλη την πόλη. Αποτελεί την μεγαλύτερη σε μήκος λεωφόρο στο κέντρο της Θεσσαλονίκης, με μήκος περίπου 4 χιλιομέτρων. 

Ξεκινάει από την Ξηροκρήνη στο ύψος της Λεωφόρου Λαγκαδά  Ξηροκρήνης και διασχίζοντας όλο το βόρειο τμήμα του κέντρου της πόλης καταλήγει στην Πλατεία Διογένους στην Τούμπα. Διασταυρώνεται -από τα βορειοδυτικά προς τα νοτιοανατολικά- με σημαντικούς άξονες όπως οι οδοί Αρκαδιουπόλεως, Ηφαιστίωνος, Καραολή και Δημητρίου, Ελευθέριου Βενιζέλου, Αγίας Σοφίας, Εθνικής Αμύνης, 3ης Σεπτεμβρίου και Κατσιμίδη. Επί της οδού βρίσκεται ο Ιερός Ναός Αγίου Δημητρίου, από τον οποίο έχει λάβει το όνομά της.

Από την Λεωφόρο Λαγκαδά μέχρι την Εθνικής Αμύνης διαθέτει τέσσερις λωρίδες με κατεύθυνση προς τα νοτιοανατολικά. Από την Εθνικής Αμύνης μέχρι την Κατσιμίδη διαθέτει δύο λωρίδες ανά κατεύθυνση. Επίσης διαθέτει και μία λωρίδα ποδηλατόδρομου ανά κατεύθυνση στο ίδιο τμήμα.

Αναμένεται από τον Δήμο Θεσσαλονίκη η τελική διάνοιξη της οδού ώστε να καταλήγει στην οδό Μαραθώνος.

## Παραπομπές


Αγίου Δημητρίου
Αιμόπτυση

**Αιμόπτυση** είναι το φτύσιμο αίματος ή αιμόφυρτων πτυέλων από τους βρόγχους, το λάρυγγα, την τραχεία ή τον πνεύμονα.

Η προέλευση του αίματος μπορεί να γίνει με την  Η θεραπεία της αιμόπτυσης εξαρτάται από την αιτία που την προκαλεί.

## Εξωτερικοί σύνδεσμοι
* 
* 

Κατηγορία:Συμπτώματα
Κατηγορία:Αιμορραγία
Κορομπίλι

Το **Κορομπίλι** είναι βουνό του νομού Βοιωτίας, με μέγιστο ύψος τα 908 μέτρα. Στις δυτικές υπώρειες του ήταν χτισμένη η αρχαία πόλη Σίφαι η σημερινή Αλυκη Ανατολικά του βουνού βρίσκεται η παραλία της Λιβαδόστρας η αρχαία Κρευση.

## Αναφορές


Κατηγορία:Βουνά της Βοιωτίας
Πριμέρα Β Νασιονάλ

Η **Πριμέρα Β Νασιονάλ** (ισπανικά: *Primera B Nacional*) αποτελεί τη δεύτερη κατά σειρά εθνική κατηγορία ποδοσφαίρου ανδρών της Αργεντινής. Διοργανώνεται από την Ομοσπονδία Ποδοσφαίρου Αργεντινής (AFA). Συμμετέχουν 20 σύλλογοι και διεξάγεται κατά τα ευρωπαϊκά πρότυπα, δηλαδή τους ενός πρωταθλήματος δύο γύρων ανά αγωνιστική περίοδο, το οποίο ξεκινά το Σεπτέμβριο και τελειώνει τον Ιούνιο.

## Σύστημα διεξαγωγής
Προβιβασμός: Οι δύο πρώτοι προβιβάζονται απευθείας, ενώ ο 3ος και ο 4ος δίνουν διπλό αγώνα μπαράζ με το 18ο και 17ο του ειδικού πίνακα υποβιβασμού της Πριμέρα Ντιβιζιόν.

**Υποβιβασμός**: Κάθε χρονιά υποβιβάζονται τουλάχιστον δύο και το πολύ τέσσερις ομάδες. Αποφασίζεται με ένα μικτό βαθμολογικό - γεωγραφικό σύστημα.
: Η χειρότερη ομάδα με προέλευση από το Μπουένος Άιρες και τις όμορες περιφέρειες, υποβιβάζεται απευθείας στο Μητροπολιτικό Όμιλο (βλ. παρακάτω), ενώ η δεύτερη χειρότερη δίνει διπλό αγώνα μπαράζ με το νικητή των πλέι-οφ του Μητροπολιτικού Ομίλου.
: Παρομοίως, η χειρότερη επαρχιακή ομάδα υποβιβάζεται απευθείας στο Τορνέο Αρχεντίνο, ενώ η δεύτερη χειρότερη δίνει διπλό αγώνα μπαράζ με το δεύτερο των πλέι-οφ του Τορνέο Αρχεντίνο.

## Δείτε επίσης
* Σύστημα ποδοσφαιρικών πρωταθλημάτων Αργεντινής

## Εξωτερικοί σύνδεσμοι

* Επίσημη ιστοσελίδα της Ομοσπονδίας Ποδοσφαίρου Αργεντινής  

Π
Κατηγορία:Εθνικά πρωταθλήματα ποδοσφαίρου Β΄ επιπέδου
2852 Ντεκλέρκ

Ο **Ντεκλέρκ (Declercq)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1981 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από το επώνυμο της συζύγου του Ντεμπεόν.

## Φυσικά χαρακτηριστικά
Ο φασματικός τύπος του Ντεκλέρκ είναι **Ch**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντεκλερκ